Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 2012/2002 li jistabbilixxi l-Fond ta’ Solidarjetà tal-Unjoni Ewropea /* COM/2013/0522 final - 2013/0248 (COD) */





MEMORANDUM TA’ SPJEGAZZJONI 1. KUNTEST TAL-PROPOSTA Il-Fond ta’ Solidarjetà tal-Unjoni Ewropea (FSUE) inħoloq fl-2002[1] biex jippermetti lill-UE tirrispondi għad-diżastri ewlenin fl-UE u fil-pajjiżi involuti fin-negozjati tal-adeżjoni. L-istrument b’mod kumplessiv qed jilħaq l-objettivi tiegħu sew iżda hu meqjus li mhuwiex risponsiv u viżibbli biżżejjed u sa fejn huma kkonċernati ċerti kriterji għall-attivazzjoni tiegħu, huwa wisq ikkumplikat u mhux ċar biżżejjed. Fl-2005, il-Kummissjoni ppreżentat proposta għal Regolament ġdid dwar il-FSUE[2]. Filwaqt li l-proposta ntlaqgħet b’mod favorevoli mill-Parlament Ewropew[3] hija ma ġietx adottata mill-Kunsill. Il-Kummissjoni rtirat uffiċjalment il-proposta f’Ġunju 2012. F’Ottubru 2011, il-Kummissjoni ppreżentat Komunikazzjoni dwar il-Futur tal-Fond ta' Solidarjetà[4] li tinkludi evalwazzjoni tal-operazzjonijiet tal-istrument preżenti u tipproponi alternattivi għat-titjib tal-funzjonament tiegħu. Analiżi tal-politika kurrenti kienet inkluża wkoll f’kapitolu separat fir-rapport annwali għall-2008 tal-FSUE[5]. Din il-proposta tinsab fil-kuntest ta’ Qafas Finanzjarju Pluriennali ġdid għas-snin 2014-2020. Barra minn hekk, il-proposta tikkumplimenta l-proposta komuni riċenti tal-Kummissjoni u tar-Rappreżentant Għoli għall-implimentazzjoni ta’ arranġamenti tal-Klawżola ta’ Solidarjetà mħaddna fl-Artikolu 222 TFUE[6] li tenfasizza r-rwol tal-Fond ta’ Solidarjetà bħala wieħed mill-istrumenti ewlenin fl-applikazzjoni ta’ din id-dispożizzjoni tat-Trattat. 2. IR-RIŻULTATI TAL-KONSULTAZZJONI MAL-PARTIJIET INTERESSATI Il-Komunikazzjoni ta’ Ottubru 2011 sservi ta’ bażi għad-diskussjonijiet mal-Istati Membri u l-Parlament Ewropew u partijiet interessati oħra. Il-Kumitat Ekonomiku u Soċjali Ewropew u l-Parlament Ewropew adottaw rapport li b’mod ġenerali kkondividew l-analiżi tal-Komunikazzjoni u appoġġaw l-ideat ippreżentati mill-Kummissjoni għat-titjib tal-Fond permezz ta’ għadd ta’ aġġustamenti għar-Regolament.[7][8] L-Istati Membri esprimew l-opinjonijiet tagħhom fil-laqgħat tas-COCOF u l-Grupp ta’ Ħidma tal-Kunsill għall-Azzjonijiet Strutturali. 3. Is-Sustanza tal-Proposta L-objettiv ewlieni tal-proposta hu li jtejjeb il-funzjonament tal-istrument eżistenti tal-Fond ta' Solidarjetà billi jagħmlu iktar pront u iktar viżibbli għaċ-ċittadini, iktar faċli biex jintuża, b'dispożizzjonijiet iktar ċari. Dan jinkiseb minn numru limitat ta’ aġġustamenti tekniċi għar-Regolament. Il-prinċipji tal-istrument jibqgħu l-istess bħalma jagħmel il-metodu ta’ finanzjament barra mill-qafas finanzjarju pluriennali (QFP) u l-livell probabbli ta’ nfiq. Il-proposta tinkludi dawk l-aġġustamenti għar-Regolament tal-FSUE li kienu diskussi fil-Komunikazzjoni tal-2011 dwar il-Futur tal-Fond ta’ Solidarjetà: · Definizzjoni ċara tal-ambitu tal-FSUE limitat għal diżastri naturali inklużi dawk ikkaġunati mill-bniedem li huma konsegwenza diretta ta’ diżastru naturali (effetti kaskata). Dan se jelimina inċertezzi legali eżistenti dwar l-ambitu u għaldaqstant jevita li jiġu ppreżentati applikazzjonijiet li ma jissodisfawx il-kundizzjonijiet. · Kriterju uniku sempliċi u ġdid għall-mobilizzazzjoni eċċezzjonali tal-FSUE għall-hekk imsejħa diżastri reġjonali straordinarji huwa bbażat fuq il-limitu minimu relatat mal-PDG. Kif uriet il-Komunikazzjoni tal-2011, in-nuqqas ta’ ċarezza tad-dispożizzjonijiet kurrenti dwar il-kundizzjonijiet għall-immobilizzar eċċezzjonali tal-FSUE se jiġi eliminat billi jiġi stabbilit il-limitu minimu tal-ħsara għal diżastri reġjonali fil-livell ta’ 1,5% tal-PDG fil-livell NUTS 2. Dan se jissimplifika u jħaffef konsiderevolment il-preparazzjoni ta’ applikazzjonijiet mill-Istati eliġibbli u l-valutazzjoni tagħhom mill-Kummissjoni. Fl-istess waqt din se tnaqqas sew in-numru ta' applikazzjonijiet li ma jiġux aċċettati peress li l-applikanti jkunu jafu mill-bidu jekk il-kriterju intlaħaqx. Ir-rata ta’ 1,5 % tal-PDG reġjonali hija proposta bħala l-limitu minimu ġdid minħabba li analiżi ddettaljata ta’ applikazzjonijiet passati uriet li se twassal għal riżultati kważi identiċi bħal fil-passat filwaqt li tikseb simplifikazzjoni konsiderevoli u se tgħin biex jitħaffef b’mod konsiderevoli t-teħid ta’ deċiżjonijiet u l-ħlas ta’ għotjiet. · L-introduzzjoni ta’ possibbiltà li jsiru ħlasijiet ta’ pagamenti bil-quddiem b’mod rapidu meta ssir talba mill-Istat Membru affettwat, limitata għal 10 % tal-ammont mistenni ta’ għajnuna finanzjarja sa massimu ta’ EUR 30 miljun. Irkupri mill-Istati Membri mill-Fond ta’ Solidarjetà u mill-Istrumenti ta’ Koeżjoni (FEŻR u l-Fond ta’ Koeżjoni) sa ammont massimu kull sena, għandhom ikunu disponibbli għall-Fond ta’ Solidarjetà bħala dħul assenjat sabiex isiru impenji għal ħlasijiet ta’ pagamenti bil-quddiem disponibbli fil-baġit tal-Unjoni. Minbarra li tinkludi dispożizzjoni speċifika fir-Regolament tal-Fond ta’ Solidarjetà, din se tirrikjedi wkoll l-inklużjoni ta’ dispożizzjoni fir-Regolament dwar id-Dispożizzjonijiet Komuni[9] relatata mal-Fondi tal-Politika ta’ Koeżjoni u fid-dispożizzjonijiet tranżizzjonali relatati mal-perjodu ta’ programmar kurrenti. Qed jiġi previst li l-Kummissjoni se tippreżenta proposta ta’ emenda li għandha tiġi adottata fl-istess ħin bħal din il-proposta. · L-inklużjoni ta’ dispożizzjoni speċifika sabiex jinkixfu bil-mod diżastri bħan-nixfa. Id-definizzjoni tal-bidu tat-tali diżastri bħala d-data li fiha l-awtoritajiet pubbliċi ħadu l-ewwel kontropassi biex jeliminaw id-diffikultajiet ġuridiċi li jirriżultaw mill-obbligu kurrenti li jippreżentaw applikazzjonijiet fl-ewwel 10 ġimgħat tal-ewwel ħsara. · L-introduzzjoni ta’ ċerti dispożizzjonijiet li jinkoraġġixxu iktar prevenzjoni effettiva tad-diżastri bħall-impenn li jagħmel il-benefiċjarju li jintroduċi azzjonijiet rilevanti ta’ prevenzjoni, l-użu ta’ fondi disponibbli tal-Unjoni għal investimenti relatati u rappurtar imtejjeb dwar dawn l-azzjonijiet. Fil-każ li jseħħ diżastru tal-istess natura bħal wieħed li għalih il-Fond diġà kien immobilizzat u ma kienx hemm konformità mal-leġiżlazzjoni tal-Unjoni, il-Kummisjoni tikkunsidra bis-serjetà li tiċħad applikazzjoni ġdida jew li tagħti biss ammont ridott ta' għajnuna. · L-amalgamazzjoni tad-deċiżjoni li tagħti l-għajnuna u l-implimentazzjoni ta’ ftehimiet f’att uniku. Il-miżura amministrattiva se tgħin biex jitħaffef l-ipproċessar tal-applikazzjonijiet fil-Kummissjoni u għaldaqstant se tippermetti li l-ħlas tal-għajnuniet isir b’mod iktar mgħaġġel. Ir-rakkomandazzjonijiet tar-rapport tal-awditjar dwar il-prestazzjoni li għamlet il-Qorti Ewropea tal-Awdituri dwar l-għajnuna finanzjarja lill-Italja għat-terremot ta’ L’Aquila[10] huma kkunsidrati billi tiġi inkluża definizzjoni iktar ċara tat-termini “akkomodazzjoni temporanja” u “operazzjonijiet ta’ emerġenza immedjati” kif ukoll dispożizzjoni dwar il-ġenerazzjoni tad-dħul. Barra minn hekk, fil-proposta ġew inklużi għadd ta’ elementi ulterjuri bħal dispożizzjoni speċifika dwar l-eliġibbiltà tal-VAT u l-esklużjoni tal-Assistenza Teknika, dispożizzjoni li tirrikjedi rispett għall-acquis tal-Unjoni, dispożizzjoni riveduta sabiex jiġi evitat finanzjament doppju, rappurtar ex post estiż dwar miżuri ta’ prevenzjoni u dispożizzjoni dwar l-użu tal-Euro u l-konverżjoni tiegħu f’muniti nazzjonali. Fl-aħħar, qed jiġu introdotti għadd ta’ modifiki sabiex ir-Regolament jinġieb konformi mar-Regolament Finanzjarju kif emendat fl-2012. Dan jikkonċerna mhux it-terminoloġija biss, iżda b’mod partikolari ċerti regoli u obbligazzjonijiet fir-rigward tal-implimentazzjoni tal-Fond mill-Istati Membri skont il-prinċipju ta’ mmaniġġar kondiviż u minn pajjiżi kandidati eliġibbli (pajjiżi li qed jinnegozjaw l-adeżjoni mal-Unjoni) skont il-prinċipju ta’ mmaniġġar indirett. Sabiex l-objettivi tal-Fond ma jitpoġġewx f’riskju, jiġifieri biex l-għajnuna finanzjarja ssir disponibbli malajr kemm jista’ jkun wara l-okkorrenza ta’ diżatru kbir, huwa madankollu neċessarju li jkun hemm deroga minn ċerti dispożizzjonijiet tar-Regolament Finanzjarju, b’mod partikolari f’dak li jirrigwarda l-proċess li normalment jieħu l-ħin fil-ħatra tal-awtoritajiet tal-implimentazzjoni, inklużi dawk għall-awditjar u l-kontroll, kif ukoll rigward il-ħin tar-rappurtar annwali. 4. L-ELEMENTI ĠURIDI TAL-PROPOSTA Il-bażi ġuridika Il-bażi ġuridika ta’ din il-proposta hija t-tielet subparagrafu tal-Artikolu 175 u t-tieni paragrafu tal-Artikolu 212 tat-Trattat dwar il-Funzjonament tal-Unjoni Ewropea li jikkorrispondi għall-bażi ġuridika tar-Regolament kurrenti. Ir-rikors għall-Artikolu 212 huwa meħtieġ biex jiġu inklużi Stati mhux Membri li jinsabu fil-proċess tan-negozjati dwar l-adeżjoni tagħhom mal-UE. Filwaqt li l-Fond ta’ Solidarjetà huwa meqjus bħala wieħed mill-istrumenti tal-Unjoni għall-implimentazzjoni tal-Klawżola tas-Solidarjetà mħaddna fl-Artikolu 222 TFUE, din tal-aħħar mhix bażi ġuridika xierqa għall-Fond. L-Artikolu 222 huwa riżervat għall-iktar sitwazzjonijiet ta’ kriżi serji minħabba li l-kriterji tal-attivazzjoni tal-Fond ta’ Solidarjetà huma definiti b’mod li jwassal għall-użu tal-Fond diversi drabi fis-sena. Skont il-proċedura leġiżlattiva prevista permezz tal-Artikolu 222 il-Parlament Ewropew hu infurmat imma mhux involut attivament; dan mhuwiex konformi mad-dipożizzjonijiet tal-Fond li jinvolvi kompletament il-Parlament biex itella' l-approprjazzjonijiet għall-għajnuna finanzjarja tal-Fond ta' Solidarjetà. Barra minn hekk, il-Fond ta’ Solidarjetà jinkludi lil ċerti Stati mhux Membri mhux koperti bl-Artikolu 222. Il-prinċipju tas-sussidjarjetà Il-proposta tirrispetta l-prinċipju ta’ sussidjarjetà u ma jmurx lil hinn minn dak li hu neċessarju biex jintlaħqu l-objettivi tal-Fond ta’ Solidarjetà stabbilit fl-2002. Ir-Regolament kurrenti dwar il-Fond ta’ Solidarjetà nnifsu huwa bbażat fuq il-prinċipju tas-sussidjarjetà. Għaldaqstant, il-Fond jintervjeni biss f’każijiet meta l-kapaċità tal-pajjiż milqut minn diżastru biex tindirizza s-sitwazzjoni waħidha tilħaq il-limitu tagħha. L-objettiv mhuwiex li jkunu indirizzati d-diżastri fil-livell tal-UE iżda li jagħti għajnuna finanzjarja lill-pajjiżi affettwati biex jgħinhom iġorru l-piż finanzjarju impost fuqhom bħala konsegwenza tad-diżastru naturali. Il-proposta ma tmissx il-prinċipju kostitwenti u lanqas jibdel il-kriterji tal-eliġibbiltà għal diżastri sabiex tiġi aċċettata. Il-prinċipju tal-proporzjonalità Il-proposta tirrispetta l-prinċipju tal-proporzjonalità. Hija ma tmurx lil hinn minn dak li hu neċessarju biex tikseb l-objettivi li huma diġà stabbiliti f’dan l-istrument. 5. L-IMPLIKAZZJONIJIET BAĠITARJI Il-proposta tikkunsidra l-Qafas Finanzjarju Pluriennali 2014 – 2020 li tipprevedi ż-żamma tal-mekkaniżmu kurrenti li permezz tiegħu r-riżorsi baġitarji neċessarji għall-għoti ta’ għajnuna finanzjarja jiżdiedu iktar mil-limiti tal-QFP b’deċiżjoni tal-awtorità baġitarja b’allokazzjoni annwali massima ta' EUR 500 miljun (bi prezzijiet tal-2011). Id-deċiżjoni li jiġi espress l-ammont tal-allokazzjoni annwali massima tal-Fond bil-prezzijiet tal-2011 (minflok bil-prezzijiet kurrenti) huwa rifless fil-proposta billi tiġi applikata l-istess bażi għall-ammont ta’ EUR 3 biljun, liema wieħed miż-żewġ limiti minimi ta’ dannu għad-definizzjoni ta’ “diżastri maġġuri”. Il-limitu minimu l-ieħor definit 0,6 % tad-dħul nazzjonali gross mhuwiex affettwat. Fil-każijiet meta jkun tħallas pagament bil-quddiem, l-ammont tiegħu jiġi kkunsidrat meta titħallas il-kontribuzzjoni finali mill-Fond. 2013/0248 (COD) Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 2012/2002 li jistabbilixxi l-Fond ta’ Solidarjetà tal-Unjoni Ewropea IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari t-tielet subparagrafu tal-Artikolu 175 u l-Artikolu 212(2) tiegħu, Wara li kkunsidraw il-proposta tal-Kummissjoni, Wara t-trażmissjoni tal-abbozz tal-att leġiżlattiv lill-parlamenti nazzjonali, Wara li kkunsidraw l-opinjoni tal-Kumitat Ekonomiku u Soċjali Ewropew ([11]), Wara li kkunsidraw l-opinjoni tal-Kumitat tar-Reġjuni ([12]), Filwaqt li jaġixxu b’konformità mal-proċedura ordinarja leġiżlattiva, Billi: (1) Ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea ('il-Fond')[13]. (2) L-Unjoni għandha tkompli turi s-solidarjetà mal-pajjiżi li bħalissa qed jinnegozjaw l-adeżjoni tagħhom. L-inklużjoni ta’ dawk il-pajjiżi fil-kamp ta’ applikazzjoni ta’ dan ir-Regolament titlob rikors għall-Artikolu 212 tat-Trattat bħala l-bażi ġuridika. (3) Il-Kummissjoni għandha tkun f’pożizzjoni li tiddeċiedi b’mod mgħaġġel dwar l-impenn ta’ riżorsi finanzjarji speċifiċi u li timmobilizzahom malajr kemm jista’ jkun. Il-proċeduri amministrattivi għandhom jiġu aġġustati kif xieraq u għandhom jinżammu kemm jista’ jkun minimi. Għal dan l-għan, il-Parlament Ewropew, il-Kunsill u l-Kummissjoni kkonkludew fid-data [jj/xx/ssss] Ftehim Interistituzzjonali dwar il-finanzjament tal-Fond, dwar id-dixxiplina baġitarja u t-titjib tal-proċedura baġitarja. (4) It-terminoloġija u l-proċeduri skont ir-Regolament (KE) Nru 2012/2002 għandhom jiġu allinjati mad-dispożizzjonijiet tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002[14]. (5) Id-definizzjoni ta’ diżastru naturali, li tiddetermina l-kamp ta’ applikazzjoni tar-Regolament (KE) Nru 2012/2002, ma għandhiex tkun ambigwa. (6) Dannu kkawżat minn tipi oħra ta’ diżastri li minħabba l-effett kaskata huma konsegwenza diretta ta’ diżastru naturali għandhom, għall-finijiet tar-Regolament (KE) Nru 2012/2002, jiġu kkunsidrati li huma parti mid-dannu dirett ikkawżat minn diżastru naturali. (7) Sabiex il-prattika stabbilita tiġi kkodifikata, u biex ikun żgurat trattament ugwali ta’ applikazzjonijiet, għandu jkun speċifikat li kontribuzzjonijiet mill-Fond għandhom jingħataw għal ħsara diretta biss. (8) “Diżastru naturali maġġuri” skont it-tifsira tar-Regolament (KE) Nru 2012/2002 għandu jiġi definit bħala li kkawża ħsara diretta iktar mil-livell minimu espress f’termini finanzjarji u għandu jiġi espress bil-prezzijiet tas-sena ta’ referenza, jew bħala perċentwal tal-introjtu nazzjonali gross (ING) tal-Istat ikkonċernat. (9) Sabiex tkun ikkunsidrata aħjar in-natura speċifika ta’ dawk id-diżastri li, għalkemm importanti, ma jilħqux l-iskala minima meħtieġa sabiex jibbenefikaw minn kontribuzzjoni mill-Fond, il-kriterji għal diżastri reġjonali għandhom jiġu ddeterminati abbażi tad-dannu kkalkulabbli b’referenza għall-prodott domestiku gross reġjonali (PDG). Dawk il-kriterji għandhom jiġu ddeterminati b’mod ċar u sempliċi sabiex inaqqsu l-possibbiltà ta’ applikazzjonijiet sottomessi li ma jilħqux ir-rekwiżiti stipulati fir-Regolament (KE) Nru 2012/2002. (10) Għall-finijiet tad-determinazzjoni tal-ħsara diretta, għandha tintuża dejta f’format armonizzat, ipprovdut mill-EUROSTAT, li tippermetti trattament ekwitabbli tal-applikazzjonijiet. (11) Il-Fond għandu jikkontribwixxi għar-restawr tal-infrastruttura biex terġa’ tiġi tiffunzjona, għat-tindif taż-żoni milquta mid-diżastru u għall-ispejjeż tas-servizzi tas-salvataġġ u għall-akkomodazzjoni temporanja għall-popolazzjoni kkonċernata matul il-perjodu sħiħ ta’ implimentazzjoni. Il-firxa ta’ żmien li matulu l-akkomodazzjoni kkunsidrata temporanja għall-persuni li jkunu spiċċaw bla dar, għandu jiġi definit ukoll. (12) Id-dispożizzjonijiet tar-Regolament (KE) Nru 2012/2002 għandhom jiġu allinjati mal-politika ġenerali tal-Unjoni dwar il-finanzjament fir-rigward tat-taxxa fuq il-valur miżjud. (13) Għandu jiġi speċifikat ukoll li operazzjonijiet eliġibbli ma għandhomx jinkludu nefqa għal assistenza teknika. (14) Sabiex jiġi eskluż li l-Istati benefiċjarji jagħmlu profitt nett mill-intervenzjoni tal-Fond, għandhom jiġu speċifikati l-kundizzjonijiet li taħthom l-operazzjonijiet iffinanzjati mill-Fond jistgħu jiġġeneraw dħul. (15) Ċerti tipi ta’ diżastri naturali, bħal nixfiet, qed jiżviluppaw fuq perjodu ta’ żmien itwal qabel ma jinħassu l-effetti diżastrużi tagħhom. Għandha ssir dispożizzjoni li tippermetti l-użu tal-Fond f’każijiet bħal dawn. (16) Huwa importanti li jiġi żgurat li l-Istati eliġibbli jagħmlu l-isforzi rekwiziti biex jevitaw diżastri milli jseħħu u biex jimmitigaw l-effetti tagħhom, inkluż l-implimentazzjoni sħiħa tal-leġiżlazzjoni rilevanti tal-Unjoni dwar prevenzjoni ta’ riskju ta’ diżastru u l-immaniġġar u l-użu ta’ fondi li jeżistu tal-Unjoni għal investimenti rilevanti. Għaldaqstant għandu jsir provvediment li Stat Membru li jonqos milli jikkonforma mal-leġiżlazzjoni rilevanti tal-Unjoni dwar il-prevenzjoni ta’ riskju ta’ diżastru u l-immaniġġar, wara li jkun irċieva kontribuzzjoni mill-Fond għal diżastru naturali preċedenti, jista’ jirriżulta li tiġi rifjutata l-applikazzjoni jew fi tnaqqis tal-ammont tal-kontribuzzjoni fl-eventwalità ta’ applikazzjoni ulterjuri għal diżastru tal-istess natura. (17) L-Istati Membri jistgħu jirrikjedu appoġġ finanzjarju minħabba diżastru iktar malajr milli possibbli permezz ta’ proċedura normali. Għal dan l-għan, xieraq li jkun hemm previżjoni għall-possibbiltà li jsir ħlas ta’ pagament bil-quddiem meta ssir talba mill-Istat Membru kkonċernat ftit wara li tkun ġiet sottomessa applikazzjoni għall-kontribuzzjoni mill-Fond lill-Kummissjoni. Il-pagament bil-quddiem ma għandux jaqbeż ċertu ammont u għandu jkun jidher meta jitħallas l-ammont finali tal-kontribuzzjoni. Barra minn hekk, l-ammonti mill-Fond u mill-Fond Ewropew għall-Iżvilupp Reġjonali u mill-Fond ta’ Koeżjoni, irkuprati mill-Istati Membri għandhom, sa ċertu ammont massimu, jiġu kkunsidrati bħala dħul assenjat intern sabiex isiru impenji għal pagamenti bil-quddiem disponibbli fil-baġit tal-Unjoni. Il-ħlas ta’ pagament bil-quddiem ma għandux jippreġudika d-deċiżjoni finali dwar il-mobilizzazzjoni tal-Fond. (18) Il-proċeduri amministrattivi li jwasslu għall-ħlas ta’ kontribuzzjoni għandhom ikunu kemm jista’ jkun sempliċi u effiċjenti fil-ħin. Għall-Istati Membri, id-dispożizzjonijiet dettaljati dwar l-implimentazzjoni tal-kontribuzzjoni mill-Fond, għandhom għaldaqstant jiġu inklużi fid-deċiżjonijiet ta’ implimentazzjoni li jagħtu l-kontribuzzjoni. Madankollu, għall-Istati benefiċjarji li għadhom mhumiex membri tal-Unjoni Ewropea, għal raġunijiet ġuridiċi għandhom jinżammu ftehimiet ta’ implimentazzjoni separati. (19) Ir-Regolament (UU, Euratom) Nru 966/2012 introduċa bidliet fl-immaniġġar kondiviż u indirett, inklużi rekwiżiti ta’ rappurtar speċifiċi li għandhom jiġu kkunsidrati. L-obbligi tar-rappurtar għandhom jirriflettu l-perjodu qasir tal-implimentazzjoni tal-operazzjonijiet tal-Fond. Il-proċeduri għall-ħatra ta’ korpi responsabbli għall-immaniġġar u l-kontroll tal-fondi tal-Unjoni, għandhom jirriflettu n-natura tal-istrument u ma jdewmux il-ħlas tal-kontribuzzjoni mill-Fond. Għaldaqstant hu neċessarju li jkun hemm deroga għar-Regolament (UE, Euratom) Nru 966/2012. (20) Għandha ssir dispożizzjoni li tevita l-finanzjament doppju ta’ operazzjonijiet iffinanzjati mill-Fond ma’ strumenti finanzjarji oħra tal-Unjoni jew strumenti ġuridiċi internazzjonali relatati mal-kumpens ta’ ħsara speċifika. (21) Il-fatt li l-pajjiżi jiddikjaraw in-nefqa li jkunu għamlu minn kontribuzzjoni mill-Fond għandu jkun sempliċi kemm jista' jkun. Għalhekk għandha tintuża rata unika tal-kambju matul l-implimentazzjoni tal-kontribuzzjoni għall-pajjiżi li mhumiex membri taż-żona tal-euro. (22) Sabiex ikunu żgurati kundizzjonijiet uniformi għall-implimentazzjoni tar-Regolament (KE) Nru 2012/2002 fir-rigward tal-għoti ta’ kontribuzzjoni mill-Fond, is-setgħat ta’ implimentazzjoni għandhom jiġu kkonferiti lill-Kummissjoni. (23) Id-dispożizzjonijiet li jirregolaw il-protezzjoni ta’ interessi finanzjarji tal-Unjoni għandhom isiru iktar speċifiċi sabiex jidentifikaw b’mod ċar miżuri għall-prevenzjoni, id-detezzjoni jew l-investigazzjoni ta’ irregolaritajiet, l-irkupru ta’ fondi mitlufa, imħallsa ħażin jew użati b’mod skorrett. (24) Minħabba li l-objettivi ta’ dan ir-Regolament, speċjalment li tkun żgurata azzjoni ta’ solidarjetà fl-Unjoni kollha biex tappoġġa Stat milqut minn diżastru, ma tistax tintlaħaq b’mod suffiċjenti mill-Istati Membri fuq bażi ad hoc, u għaldaqstant jistgħu, jekk jiġi applikat metodu sistematiku, regolat u ekwitabbli ta’ għoti ta’ appoġġ finanzjarju li jinvolvi lill-Istati Membri kollha skont il-kapaċità tagħhom, jintlaħqu aħjar fil-livell tal-Unjoni, l-Unjoni tista’ tadotta miżuri, b’konformità mal-prinċipju ta’ sussidjarjetà kif stabbilit fl-Artikolu 5 tat-Trattat dwar l-Unjoni Ewropea. B’konformità mal-prinċipju tal-proporzjonalità, kif stabbilit f’dak l-Artikolu, dan ir-Regolament ma jmurx lil hinn minn dak li hu neċessarju sabiex jintlaħqu dawk l-objettivi. (25) Ir-Regolament (KE) Nru 2012/2002 għandu jiġi emendat skont dan. ADOTTAW DAN IR-REGOLAMENT: Artikolu 1 Ir-Regolament (KE) Nru 2012/2002 jiġi emendat kif ġej: (1) L-Artikolu 2 jiġi sostitwit kif ġej: "Artikolu 2 1. B'talba ta’ Stat Membru jew ta’ pajjiż involut f’negozjati tal-adeżjoni mal-Unjoni, l-assistenza mill-Fond tista’ tiġi mmobilizzata meta jokkorru riperkussjonijiet serji għall-kundizzjonijiet tal-għajxien, l-ambjent naturali jew l-ekonomija f’reġjun wieħed jew iktar ta’ dak l-Istat jew pajjiż bħala konsegwenza ta’ diżastru naturali reġjonali jew maġġuri li jkun seħħ fit-territorju ta’ dak l-Istat Membru jew pajjiż, fi Stat Membru tal-viċinat jew f’pajjiż tal-viċinat involut f’negozjati tal-adeżjoni mal-Unjoni (iktar 'il quddiem “l-Istat eliġibbli”). Ħsara diretta kkawżata minn diżastru magħmul mill-bniedem li hija l-kawża diretta ta' diżastru naturali għandha titqies bħala parti mill-ħsara diretta kkawżata minn diżastru naturali 2. Għall-finijiet ta’ dan ir-Regolament, “diżastru naturali maġġuri” tfisser kwalunkwe diżastru naturali li jirriżulta, fi Stat Membru jew pajjiż involut fin-negozjati tal-adeżjoni mal-Unjoni, fi ħsara diretta stmata jew iktar minn EUR 3 000 000 000 bil-prezzijiet tal-2011, jew iktar minn 0,6 % tal-introjtu nazzjonali gross tiegħu (IGN). 3. Għall-finijiet ta’ dan ir-Regolament, “diżastru naturali reġjonali” tfisser kwalunkwe diżastru naturali li jirriżulta, f’reġjun ta’ Stat Membru jew kwalunkwe pajjiż involut fin-negozjati tal-adeżjoni mal-Unjoni fil-livell NUTS 2, involut fi ħsara diretta li taqbeż il-1,5 % tal-prodott domestiku gross (PDG). Meta d-diżastru jikkonċerna diversi reġjuni fil-livell NUTS 2, jiġi applikat il-limitu minimu tal-medja peżata tal-PDG ta’ dawk ir-reġjuni. 4. L-assistenza mill-Fond tista’ tkun mobilizzata wkoll għal kwalunkwe diżastru naturali fi Stat eliġibbli li huwa diżastru naturali maġġuri fi Stat Membru tal-viċinat jew pajjiż involut f’negozjati tal-adeżjoni mal-Unjoni. 5. Għall-finijiet ta’ dan l-Artikolu, tintuża dejta statistika armonizzata pprovduta mill-EUROSTAT." (2) L-Artikolu 3 jiġi emendat kif ġej: (a) Il-paragrafi 1, 2 u 3 jiġu sostitwiti b’dan li ġej: @1. L-assistenza tieħu l-forma ta’ kontribuzzjoni mill-Fond. Għal kull diżastru naturali tingħata kontribuzzjoni unika lill-Istat eliġibbli. 2. L-għan tal-Fond huwa li jikkumplimenta l-isforzi tal-Istati kkonċernati u li jkopri parti min-nefqa pubblika tagħhom sabiex jgħinu lill-Istat eliġibbli jwettaq l-emerġenza essenzjali u l-operazzjonijiet ta’ rkupru li ġejjin, skont it-tip ta’ diżastru: (a) ir-restawr tal-infrastruttura u l-impjanti biex jerġgħu jiġu jiffunzjonaw fl-oqsma tal-enerġija, l-ilma u d-drenaġġ, it-telekomunikazzjonijiet, it-trasport, is-saħħa u l-edukazzjoni; (b) il-provvediment ta’ akkomodazzjoni temporanja u l-finanzjament ta’ servizzi ta’ salvataġġ sabiex jintlaħqu l-bżonnijiet tal-popolazzjoni kkonċernata; (c) l-iżgurar ta’ infrastrutturi preventivi u ta’ miżuri ta’ protezzjoni tal-wirt kulturali; (d) it-tindif ta’ oqsma milquta minn diżastru, inklużi żoni naturali. Għall-finijiet tal-punt (b), "akkomodazzjoni temporanja" tfisser akkomodazzjoni li ddum sakemm il-popolazzjoni kkonċernata tkun tista’ tmur lura għad-djar oriġinali tagħhom wara li jkunu ssewwew jew inbnew mill-ġdid. 3. Il-ħlasijiet mill-Fond huma limitati għall-finanzjament ta’ miżuri li jtaffu l-ħsara li mhijiex inxurjata u li tiġi rkuprata jekk l-ispejjeż tat-tiswija tal-ħsara jitħallsu minn parti terza b’konformità mal-Artikolu 8(3).', (b) Jiżdiedu l-paragrafi 4 u 7 li ġejjin: @4. It-taxxa fuq il-valur miżjud ma tikkostitwixxix nefqa eliġibbli ta’ operazzjoni, ħlief fil-każ ta’ VAT li ma tiġix irkuprata skont il-leġiżlazzjoni nazzjonali tal-VAT. 5. L-assistenza teknika, inklużi l-immaniġġar, il-monitoraġġ, l-informazzjoni u l-komunikazzjoni, is-soluzzjoni għall-ilmenti, u l-kontroll u l-awditjar, mhijiex eliġibbli għal kontribuzzjoni mill-Fond. 6. Il-kontribuzzjoni totali mill-Fond ma twassalx għall-ġenerazzjoni ta’ dħul li jaqbeż l-ispiża totali tal-operazzjonijiet tal-emerġenza u rkupru mġarrba mill-Istat. L-Istat benefiċjarju jinkludi dikjrazzjoni għal dak l-effett fir-rapport dwar l-implimentazzjoni tal-kontribuzzjoni tal-Fond skont l-Artikolu 8(3). 7. Fl-1 ta’ Ottubru ta’ kull sena, mill-inqas kwart mill-ammont annwali għandu jibqa’ disponibbli biex ikopri l-bżonnijiet li jinqalgħu sal-aħħar tas-sena."; (3) L-Artikolu 4 jiġi emendat kif ġej: (a) Il-paragrafu 1 jiġi sostitwit b’dan li ġej: @1. Malajr kemm jista’ jkun u mhux iktar tard minn għaxar ġimgħat wara l-ewwel okkorrenza tal-ħsara bħala konsegwenza ta’ diżastru naturali, Stat Membru jista’ jissottometti applikazzjoni għal kontribuzzjoni mill-Fond lill-Kummissjoni u jipprovdi l-informazzjoni disponibbli kollha dwar, mill-inqas: (a) il-ħsara diretta totali kkawżata mid-diżastru u l-impatt fuq il-popolazzjoni, l-ekonomija u l-ambjent ikkonċernati; (b) l-ispiża stmata tal-operazzjonijiet imsemmija fl-Artikolu 3(2); (c) kwalunkwe sors ieħor ta’ finanzjament tal-Unjoni; (d) kwalunkwe sors ieħor ta’ finanzjament nazzjonali jew internazzjonali, inkluża kopertura tal-assigurazzjoni pubblika u privata li tista’ tikkontribwixxi għall-ispejjeż tat-tiswija tal-ħsara; (e) l-implimentazzjoni tal-leġiżlazzjoni tal-Unjoni dwar il-prevenzjoni ta’ riskju ta’ diżastru u mmaniġġar relatat għan-natura tad-diżastru; (f) kwalunkwe informazzjoni rilevanti oħra dwar il-miżuri ta’ prevenzjoni u mitigazzjoni li jkunu ttieħdu b’relazzjoni għan-natura tad-diżastru.", (b) Jiżdied il-paragrafu 1a: "1a. Fil-każ ta’ diżastru li jitfaċċa progressivament, l-iskadenza ta’ għaxar ġimgħat għall-applikazzjoni msemmija fil-paragrafu 1 tibda tgħodd mid-data li fiha l-awtoritajiet pubbliċi tal-Istat eliġibbli jieħdu azzjoni uffiċjali għall-ewwel darba kontra l-effetti tad-diżastru.", (c) Il-paragrafu 2 jiġi sostitwit b’dan li ġej: @2. Abbażi tal-informazzjoni msemmija fil-paragrafu 1, kwalunkwe kjarifika li għandha tiġi pprovduta mill-Istat eliġibbli, il-Kummissjoni tivvaluta jekk il-kundizzjonijiet għall-mobilizzazzjoni tal-Fond jintlaħqux u tiddetermina l-ammont tal-kontribuzzjoni possibbli mill-Fond kemm jista’ jkun malajr fil-limiti disponibbli ta’ riżorsi finanzjarji. Jekk il-Kummissjoni tkun tat kontribuzzjoni mill-Fond abbażi ta’ applikazzjoni li tkun waslet wara d-data [jj/xx/ssss] għal diżastru ta’ natura partikolari, hija tista’ tirrifjuta applikazzjoni ulterjuri għal kontribuzzjoni relatata ma’ diżastru tal-istess natura jew tnaqqas l-ammont li għandu jingħata meta l-Istat Membru eliġibbli huwa suġġett għal proċeduri ta’ ksur u jkun ingħata opinjoni mmotivata għal nuqqas ta’ implimentazzjoni ta’ leġiżlazzjoni tal-Unjoni dwar il-prevenzjoni u l-immaniġġar ta’ riskju ta’ diżastru li s-suġġett tiegħu jikkorrispondi għan-natura tad-diżastru mġarrab. Il-Kummissjoni tittratta l-applikazzjonijiet kollha għal kontribuzzjoni mill-Fond b’mod ekwitabbli.", (d) Il-paragrafu 4 jiġi sostitwit b’dan li ġej: @4. Ladarba l-approprjazzjonijiet isiru disponibbli mill-awtorità baġitarja, il-Kummissjoni tadotta deċiżjoni ta’ implimentazzjoni li tagħti kontribuzzjoni mill-Fond u tħallas dik il-kontribuzzjoni immedjatament u f’pagament wieħed lill-Istat benefiċjarju. Jekk ikun sar ħlas ta’ pagament bil-quddiem, skont l-Artikolu 4a, jitħallas il-bilanċ biss.", (e) Il-paragrafu 5 jiġi sostitwit b’dan li ġej: @5. L-eliġibbiltà tan-nefqa tibda fid-data tal-ewwel ħsara msemmija fil-paragrafu 1. Fil-każ, li diżastru naturali jitfaċċa progressivament, l-eliġibbiltà tan-nefqa tibda mid-data msemmija fil-paragrafu 1a."; (4) Jiżdied l-Artikolu 4a li ġej: "Artikolu 4a 1. Meta jissottometti applikazzjoni għal kontribuzzjoni mill-Fond lill-Kummissjoni, Stat Membru jista’ jitlob il-ħlas bil-quddiem. Il-Kummissjoni tagħmel valutazzjoni preliminari dwar jekk l-applikazzjoni tissodisfax il-kundizzjonijiet stiuplati fl-Artikolu 4(1) u tivverifika d-disponibbiltà ta’ riżorsi baġitarji. Meta dawn il-kundizzjonijiet huma ssodisfati u r-riżorsi suffiċjenti huma disponibbli, il-Kummissjoni tista’ tadotta deċiżjoni li tagħti pagament bil-quddiem u li tħallsu mingħajr dewmien qabel ma tkun ittieħdet id-deċiżjoni msemmija fl-Artikolu 4(4). Il-ħlas ta’ pagament bil-quddiem huwa mingħajr preġudizzju għad-deċiżjoni finali dwar il-mobilizzazzjoni tal-Fond. 2. L-ammont tal-pagament bil-quddiem ma jaqbiżx l-10 % tal-ammont tal-kontribuzzjoni antiċipat u fi kwalunkwe każ ma jaqbiżx EUR 30 000 000. Ladarba jkun ġie determinat l-ammont definittiv tal-kontribuzzjoni, il-Kummissjoni tikkunsidra s-somma tal-pagament bil-quddiem qabel ma jitħallas il-bilanċ tal-kontribuzzjoni. Il-Kummissjoni tirkupra pagamenti bil-quddiem mhux dovuti. 3. Sabiex jiżguraw disponibbiltà fil-ħin tar-riżorsi baġitarji, l-ammonti mill-Fond, mill-Fond Ewropew għall-Iżvilupp Reġjonali u l-Fond ta’ Koeżjoni, irkuprati mill-Istati Membri, sa massimu ta’ EUR 50 000 000, ikunu disponibbli għall-Fond bħala dħul assenjat intern. L-ammonti li jkunu ntefqu bħala pagamenti bil-quddiem jew li jkunu ġew dikummissjonati fil-baġit, jiġu sostitwiti hekk kif ammonti ġodda jkunu ġew irkuprati mill-Istati Membri." (5) L-Artikolu 5 jiġi sostitwit kif ġej: "Artikolu 5 1. Id-deċiżjoni msemmija fl-Artikolu 4(4) tinkludi fl-anness tagħha dispożizzjonijiet iddettaljati għall-implimentazzjoni tal-kontribuzzjoni mill-Fond. Dawn id-dispożizzjonijiet jiddeskrivu, b’mod partikolari t-tip u l-post tal-operazzjonijiet li għandhom jiġu ffinanzjati mill-Fond wara li ssir proposta mill-Istat eliġibbli. 2. Qabel ma titħallas kontribuzzjoni mill-fond lil Stat eliġibbli li mhux Stat Membru, il-Kummissjoni tikkonkludi ftehim ta’ delegazzjoni ma’ dak l-Istat li jistabbilixxi dispożizzjonijiet iddettaljati għall-implimentazzjoni tal-kontribuzzjoni mill-Fond imsemmi fil-paragrafu 1 b’konformità mar-Regolament (UE, Euratom) Nru 966/2012 tal-Parlament Ewropew u tal-Kunsill* u r-Regolament Iddelegat tal-Kummissjoni (UE) Nru 1268/2012**, kif ukoll l-obbligazzjonijiet relatati mal-prevenzjoni u l-immaniġġar tar-riksju ta’ diżastru. 3. Ir-responsabbiltà tal-għażla ta’ operazzjonijiet individwali u l-implimentazzjoni tal-kontribuzzjoni mill-Fond hija tal-Istat benefiċjarju, b’konformità ma’ dan ir-Regolament, b’mod partikolari l-Artikolu 3(2) u (3), id-deċiżjoni msemmija fl-Artikolu 4(4) li tagħti l-kontribuzzjoni mill-Fond u, fejn applikabbli, il-ftehim tad-delega msemmi fil-paragrafu 2. 4. Il-kontribuzzjoni mill-Fond lil Stat Membru tiġi implimentata fil-kuntest tal-immaniġġar kondiviż b’konformità mar-Regolament (UE, Euratom) Nru 966/2012. Il-kontribuzzjoni mill-Fond lill-pajjiż involut fin-negozjati tal-adeżjoni mal-Unjoni tiġi implimentata fil-kuntest tal-immaniġġar indirett b’konformità ma’ dak ir-Regolament. 5. Mingħajr preġudizzju għar-responsabbiltà tal-Kummissjoni għall-implimentazzjoni tal-baġit ġenerali tal-Unjoni, l-Istati benefiċjarji jieħdu r-responsabbiltà għall-immaniġġar ta’ operazzjonijiet appoġġati mill-Fond u l-kontroll finanzjarju tal-operazzjonijiet. Il-miżuri li se jieħdu jinkludu: (a) il-verifika li twaqqfu l-ftehimiet ta’ mmaniġġar u kontroll u qed jiġu implimentati b’tali mod li jiżguraw li l-fondi tal-Unjoni qed jintużaw b’mod effiċjenti u korrett, b’konformità mal-prinċipji tal-immaniġġar finanzjarju sod; (b) il-verifika li l-azzjonijiet iffinanzjati twettqu kif xieraq; (c) l-iżgurar li n-nefqa ffinanzjata hija bbażata fuq dokumenti ta’ sostenn verifikabbli, u li hija korretta u regolari; (d) il-prevenzjoni, id-detezzjoni u l-korrezzjoni ta’ irregolaritajiet u l-irkupru ta’ ammonti li tħallsu mingħajr ma kienu dovuti flimkien mal-interessi fuq ħlasijiet tard fejn xieraq. Huma jinnotifikaw kwalunkwe tali irregolarità lill-Kummissjoni, u jżommu lill-Kummissjoni infurmata dwar il-progress tal-proċeduri amministrattivi u legali. 6. L-Istati benefiċjarji jaħtru korpi responsabbli għall-immaniġġar u l-kontroll tal-operazzjonijiet appoġġati mill-Fond b’konformità mal-Artikoli 59 u 60 tar-Regolament (UE, Euratom) Nru 966/2012. Meta jagħmlu dan, huma jikkunsidraw kriterji dwar l-ambjent intern, attivitajiet ta’ kontroll, informazzjoni u komunikazzjoni, u monitoraġġ. L-Istati Membri jistgħu jaħtru korpi diġà nnominati mir-[Regolament dwar id-Dispożizzjonijiet Komuni][15]. Dawn il-korpi maħtura jipprovdu lill-Kummissjoni b’informazzjoni stabbilita fl-Artikolu 59(5) jew l-Artikolu 60(5) tar-Regolament (UE, Euratom) Nru 966/2012 li tkopri l-perjodu ta’ implimentazzjoni kollu meta jissottomettu r-rapport u d-dikjarazzjoni msemmija fl-Artikolu 8(3) ta’ dan ir-Regolament. 7. L-Istat benefiċjarju jagħmel il-korrezzjonijiet finanzjarji meħtieġa meta tiġi aċċertata irregolarità. Il-korrezzjonijiet li jsiru mill-Istat benefiċjarju jikkonsisti fil-kanċellament kollu jew parzjali tal-kontribuzzjoni mill-Fond. L-Istat benefiċjarju jkopri kwalunkwe ammont mitluf bħala riżultat ta’ irregolarità li tinstab. 8. Mingħajr preġudizzju għas-setgħat tal-Qorti tal-Awdituri jew il-kontrolli mwettqa mill-Istat benefiċjarju b’konformità mal-liġijiet, ir-regolamenti u d-dispożizzjonijiet amministrattivi nazzjonali, l-uffiċjali tal-Kummissjoni u aġenti oħra jistgħu jwettqu verifiki fuq il-post dwar l-operazzjonijiet iffinanzjati mill-Fond. Il-Kummissjoni tinnotifika lill-Istat benefiċjarju bl-għan li tikseb l-assistenza neċessarja kollha. Uffiċjali u aġenti oħra tal-Istat Membru kkonċernat, jistgħu jipparteċipaw fit-tali kontrolli. 9. L-Istat benefiċjarju jiżgura li d-dokumenti ta’ appoġġ kollha relatati man-nefqa mġarrba jinżammu disponibbli għall-Kummissjoni u l-Qorti tal-Awdituri għal perjodu ta’ tliet snin wara li l-assistenza mill-Fond tieqaf." ______________ * ĠU L 298, 26.10.2012, p. 1. ** ĠU L 362, 31.12.2012, p.1.'; (6) Fl-Artikolu 6, il-paragrafi 2 u 3, huma sostitwiti b’dan li ġej: @2. L-Istat benefiċjarju jiżgura li n-nefqa rimborżata b’konformità ma’ dan ir-Regolament, ma tiġix rimborżata permezz ta’ strumenti ta’ finanzjament oħra b’mod partikolari permezz tal-istrumenti tal-politiki ta’ koeżjoni, agrikola jew tas-sajd. 3. Il-ħsara msewwija mill-istrumenti tal-Unjoni jew internazzjonali relatati mal-kumpens ta’ ħsara speċifika, ma humiex, għall-istess għan, eliġibbli għal assistenza mill-Fond."; (7) L-Artikolu 7 jiġi sostitwit kif ġej: "Artikolu 7 Operazzjonijiet iffinanzjati mill-Fond, ikunu kompatibbli mad-dispożizzjonijiet tat-Trattat u strumenti adottati taħtu, b’politiki u miżuri tal-Unjoni, b’mod partikolari f’oqsma ta’ mmaniġġar finanzjarju u akkwist pubbliku u bi strumenti ta’ assistenza qabel l-adeżjoni. Dawn l-operazzjonijiet jikkontribwixxu, fejn possibbli, għall-objettivi tal-politiki tal-Unjoni dwar il-ħarsien tal-ambjent, il-prevenzjoni u l-immaniġġar tar-riskju ta’ diżastru u l-adattament għat-tibdil fil-klima."; (8) L-Artikoli 8 u 9 jiġu sostitwiti b’dan li ġej: "Artikolu 8 1. Il-kontribuzzjoni mill-Fond għandha tintuża fi żmien sena mid-data li fiha l-Kummissjoni tkun ħallset l-ammont sħiħ ta’ assistenza. Kwalunkwe parti tal-kontribuzzjoni li tibqa’ ma tintużax sa dik l-iskadenza jew jinstab li tintuża għal operazzjonijiet mhux eliġibbli, jiġu rkuprati mill-Kummissjoni mill-Istat benefiċjarju. 2. L-Istati Benefiċjarji jitolbu l-kumpens kollu possibbli minn partijiet terzi. 3. Mhux iktar tard minn sitt xhur wara l-iskadenza tal-perjodu ta’ sena msemmi fil-paragrafu 1, l-Istat benefiċjarju jippreżenta rapport dwar l-implimentazzjoni tal-kontribuzzjoni mill-Fond b’dikjarazzjoni li tiġġustifika n-nefqa, li jindika kwalunkwe sors ta’ finanzjament ieħor li jkun wasal għall-operazzjonijiet ikkonċernati, inklużi saldi tal-assigurazzjoni u kumpens minn partijiet terzi. Ir-rapport jinkludi dettalji dwar miżuri preventivi introdotti jew proposti mill-Istat benefiċjarju biex tkun limitata ħsara ulterjuri u biex tkun evitata, safejn ikun possibbli, rikorrenza ta’ diżastri simili, inkluż l-użu ta’ fondi strutturali u ta’ investiment tal-Unjoni għal dan l-għan, u l-istat ta’ implimentazzjoni tal-leġiżlazzjoni tal-Unjoni rilevanti dwar il-prevenzjoni u l-immaniġġar tar-riskju ta’ diżastru. Jirrapporta wkoll dwar l-esperjenza miksuba mid-diżastru u l-miżuri li jkunu ttieħdu jew li jkunu ġew proposti biex jiżguraw reżiljenza fir-rigward tat-tibdil fil-klima u d-diżastri. L-implimentazzjoni tar-rapport għandha tkun akkumpanjata minn opinjoni ta' korp indipendenti tal-awditjar, imfassla skont standards aċċettati internazzjonalment tal-awditjar, li tistabbilixxi li d-dikjarazzjoni li tiġġustifika l-kontribuzzjoni mill-Fond hija legali u regolari, b'konformità mal-Artikolu 59(5) u l-Artikolu 60(5) tar-Regolament (UE, Euratom) Nru 966/2012. Fl-aħħar tal-proċedura msemmija fl-ewwel subparagrafu, il-Kummissjoni twaqqaf assistenza mill-Fond. 4. Meta l-ispiża tat-tiswijiet sussegwentement titħallas minn parti terza, il-Kummissjoni titlob lill-Istat benefiċjarju jirrimborża ammont korrispondenti għall-kontribuzzjoni mill-Fond. Artikolu 9 Applikazzjonijiet għal kontribuzzjoni mill-Fond u d-deċiżjonijiet imsemmija fl-Artikolu 4(4), kif ukoll il-ftehim ta’ delegazzjoni, rapport u kwalunkwe dokument relatat ieħor, jesprimu l-ammonti kollha f’Euro. L-ammonti tan-nefqa mġarrba fil-muniti nazzjonali jiġu kkonvertiti f’Euro skont il-medja tar-rati tal-kambju ta’ kuljum ippubblikati fis-serje C ta’ Il-Ġurnal Uffiċjali tal-Unjoni Ewropea, determinati fuq il-perjodu ta’ implimentazzjoni tal-operazzjonijiet koperti mill-kontribuzzjoni mill-Fond. Meta ma tiġi ppubblikata ebda rata tal-kambju ta’ kuljum tal-euro f’Il-Ġurnal Uffiċjali tal-Unjoni Ewropea għall-munita inkwistjoni, il-konverżjoni ssir skont il-medja tar-rati ta’ kontabbiltà ta' kull xahar stabbiliti mill-Kummissjoni, determinati għal dak il-perjodu. Din ir-rata tal-kambju unika tintuża fl-implimentazzjoni kollha tal-kontribuzzjoni mill-Fond u bħala l-bażi għar-rapport dwar l-implimentazzjoni finali u d-dikjarazzjoni dwar l-implimentazzjoni u l-elementi meħtieġa skont l-Artikolu 59(5) jew l-Artikolu 60(5) tar-Regolament (UE, Euratom) Nru 966/2012 tal-kontribuzzjoni.@; (9) Fl-Artikolu 10, il-paragrafu 2 jiġi sostitwit b’dan li ġej: @2. Fil-każ ta’ valwazzjoni sostanzjalment iktar baxxa tal-ħsara mġarrba, kif jidher minn elementi ġodda, l-Istat benefiċjarju jirrimborża lill-Kummissjoni l-ammont korrispondenti tal-kontribuzzjoni mill-Fond."; (10) L-Artikolu 11 jiġi sostitwit kif ġej: "Artikolu 11 1. Il-Kummissjoni tieħu miżuri xierqa li jiżguraw li, meta huma implimentati azzjonijiet iffinanzjati skont dan ir-Regolament, l-interessi finanzjarji tal-Unjoni huma protetti permezz tal-applikazzjoni ta’ miżuri preventivi kontra l-frodi, il-korruzzjoni u kwalunkwe attività illegali oħra, permezz ta’ kontrolli effettivi u, jekk jinstabu irregolaritajiet, permezz tal-irkupru tal-ammonti mħallsa ħażin u fejn applikabbli, permezz ta’ penali amministrattivi u finanzjarji effettivi, proporzjonati u dissważivi. 2. Il-Kummissjoni jew ir-rappreżentanti tagħha u l-Qorti tal-Awdituri għandhom is-setgħa tal-awditjar, abbażi ta’ dokumenti u fil-post, fuq il-benefiċjariji kollha li jirċievu finanzjamenti, kuntratturi, subkuntratturi, li jkunu rċivew fondi tal-Unjoni skont dan ir-Regolament. 3. L-Aġenzija Ewropea kontra l-Frodi (OLAF) tista’ tagħmel investigazzjonijiet, inklużi verifiki fuq il-post u spezzjonijiet, b’konformità mad-dispożizzjonijiet u l-proċeduri stabbiliti fir-Regolament (KE) Nru 1073/1999 tal-Parlament Ewropew u tal-Kunsill[16] u r-Regolament tal-Kunsill (Euratom, KE) Nru 2185/96[17] bl-għan li jiġi stabbilit jekk kienx hemm frodi, korruzzjoni jew kwalunkwe attività illegali oħra, li taffettwa l-interessi finanzjarji tal-Unjoni b’konnessjoni ma’ kuntratt li jikkonċerna finanzjament tal-Unjoni. 4. Mingħajr preġudizzju għall-paragrafi 1, 2 u 3, il-ftehimiet ta’ delegazzjoni ma’ pajjiżi terzi, kuntratti u deċiżjonijiet li jagħtu kontribuzzjoni mill-Fond li tirriżulta mill-implimentazzjoni ta’ dan ir-Regolament, jinkludu dispożizzjonijiet li espressament jagħtu s-setgħa lill-Kummissjoni, lill-Qorti tal-Awdituri u lill-OLAF biex iwettqu tali eżerċizzji tal-awditjar u investigazzjonijiet, skont il-kompetenzi rispettivi tagħhom." (11) L-Artikoli 13 u 14 jiġu mħassra. Artikolu 2 Dħul fis-seħħ Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President ID-DIKJARAZZJONI FINANZJARJA LEĠIŻLATTIVA 1. IL-QAFAS TAL-PROPOSTA/INIZJATTIVA 1,1. It-titolu tal-proposta/inizjattiva Proposta għal Regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 2012/2002 li jistabbilixxi l-Fond ta’ Solidarjetà tal-Unjoni Ewropea. 1,2. Il-Qasam (L-Oqsma) ta’ Politika(i) kkonċernati fl-istruttura ABM/ABB[18] Fond ta’ Solidarjetà tal-UE; attività ABB 13.06 1,3. In-natura tal-proposta/inizjattiva ¨ Il-proposta/inizjattiva hija relatata ma’ azzjoni ġdida ¨ Il-proposta/inizjattiva hija relatata ma’ azzjoni ġdida wara proġett pilota/azzjoni preparatorja[19] ¨ Il-proposta/inizjattiva hija relatata mal-estensjoni ta’ azzjoni eżistenti ¨ Il-proposta/inizjattiva hija relatata ma’ azzjoni diretta mill-ġdid lejn azzjoni ġdida 1,4. L-objettiv(i) 1.4.1. L-objettiv(i) strateġiku(ċi) multiannwali tal-Kummissjoni mmirat(i) mill-proposta/inizjattiva 1.4.2. L-objettiv(i) speċifiku(ċi) u attività(jiet) ABM/ABB ikkonċernat(i) L-objettiv speċifiku Nru N/A L-attività/attivitajiet ABM/ABB ikkonċernata(i) 13.06 1.4.3. Ir-riżultat(i) mistenni(mistennija) u l-impatt L-objettiv ewlieni tal-proposta huwa li jtejjeb l-istrument eżistenti tal-Fond ta’ Solidarjetà billi jagħmlu wieħed iktar pront u iktar viżibbli għaċ-ċittadini, iktar faċli biex jintuża, b'dispożizzjonijiet iktar ċari; dawn huma miri li lkoll qed jippruvaw jintlaħqu permezz ta’ għadd limitat ta’ aġġustamenti tekniċi għar-Regolament. Il-prinċipji tal-istrument jibqgħu l-istess bħall-metodu ta’ finanzjament tiegħu barra mill-baġit tal-UE abbażi ta’ ftehim interistituzzjonali u tal-livell ta’ nfiq probabbli. 1.4.4. L-indikaturi tar-riżultati u tal-impatt Il-Fond jintervjeni biss f’każijiet meta pajjiż jintlaqat minn diżastru u meta l-kapaċità tiegħu biex jindirizza s-sitwazzjoni waħdu tilħaq il-limitu tagħha (il-prinċipju tas-sussidjarjetà). L-objettiv mhuwiex biex jiġu indirizzati d-diżastri fil-livell tal-UE iżda li l-pajjiżi affettwati jingħataw assistenza finanzjarja biex tgħinhom iġorru l-piż finanzjarju impost fuqhom konsegwenza ta’ diżastru naturali. 1,5. Il-motivi għall-proposta/inizjattiva 1,5.1. Ir-rekwiżit(i) li għandu/għandhom jintlaħaq/jintlaħqu fuq terminu medju jew twil Bħala risposta għal talba minn pajjiżi eliġibbli (Stati Membri u pajjiżi li qed jinnegozjaw l-adeżjoni tagħhom mal-UE) għal assistenza finanzjarja wara diżastri naturali 1,5.2. Il-valur miżjud tal-involviment tal-UE Din il-proposta tinsab fil-kuntest ta’ Qafas Finanzjarju Pluriennali ġdid għas-snin 2014-2020. Barra minn hekk, il-proposta tikkumplimenta l-proposta komuni riċenti tal-Kummissjoni u tar-Rappreżentant Għoli għall-implimentazzjoni ta’ arranġamenti tal-Klawżola ta’ Solidarjetà mħaddna fl-Artikolu 222 TFUE[20] li tenfasizza r-rwol tal-Fond ta’ Solidarjetà bħala wieħed mill-istrumenti ewlenin fl-applikazzjoni ta’ din id-dispożizzjoni tat-Trattat. 1,5.3. Il-lezzjonijiet minn esperjenzi simili fil-passat L-introduzzjoni ta’ kriterji iktar ċari u ta’ proċeduri iktar sempliċi kif ukoll il-possibbiltà ta’ ħlas ta’ pagament bil-quddiem sabiex tkun ipprovduta reazzjoni iktar mgħaġġla 1,5.4. Il-kompatibbiltà u s-sinerġija possibbli ma’ strumenti xierqa oħra Il-Fond jikkumplimenta strumenti oħra tal-UE fil-qasam tal-prevenzjoni tar-riskju, il-mitigazzjoni u r-rispons mgħaġġel (b’mod partikolari l-istrumenti tal-Politika ta’ Koeżjoni u l-Mekkaniżmu tal-Protezzjoni Ċivili) 1,6. It-terminu ta’ żmien u l-impatt finanzjarju ¨ Proposta/inizjattiva ta’ terminu ta’ żmien limitat – ¨ Proposta/inizjattiva b’effett minn [JJ/XX]SSSS sa [JJ/XX]SSSS – ¨ Impatt finanzjarju minn SSSS sa SSSS ¨ Proposta/inizjattiva ta’ terminu ta’ żmien illimitat – Implimentazzjoni b’perjodu inizjali minn SSSS sa SSSS, – segwita minn operazzjoni fuq skala sħiħa. 1,7. Il-mod(i) ta’ mmaniġġar ppjanat(i)[21] Għall-baġit tal-2013: mhux applikabbli ¨ Immaniġġar dirett ċentralizzat mill-Kummissjoni ¨ Immaniġġar indirett ċentralizzat bid-delegazzjoni tal-kompiti ta’ implimentazzjoni lil: – ¨ aġenziji eżekuttivi – ¨ korpi mwaqqfa mill-Komunitajiet[22] – ¨ korpi nazzjonali tas-settur pubbliku/korpi b’missjoni tas-settur pubbliku – ¨ persuni fdati bl-implimentazzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku rilevanti skont it-tifsira tal-Artikolu 49 tar-Regolament Finanzjarju ¨ Immaniġġar kondiviż mal-Istati Membri ¨ Immaniġġar deċentralizzat ma’ pajjiżi terzi ¨ Immaniġġar konġunt ma’ organizzazzjonijiet internazzjonali (għandhom jiġu speċifikati) – Jekk jiġi indikat iktar minn mod wieħed ta’ mmaniġġar, jekk jogħġbok ipprovdi dettalji fit-taqsima “Kummenti”. Mill-baġit tal-2014 ¨ Immaniġġar dirett mill-Kummissjoni – ¨ mid-dipartimenti tagħha, inkluż il-persunal tagħha fid-delegazzjonijiet tal-Unjoni; – ¨ mill-aġenziji eżekuttivi; ¨ Immaniġġar kondiviż mal-Istati Membri ¨ Immaniġġar indirett permezz tad-delegazzjoni ta’ kompiti ta’ implimentazzjoni lil: – ¨ pajjiżi terzi jew il-korpi li jkunu ħatru; – ¨ organizzazzjonijiet internazzjonali u l-aġenziji tagħhom (għandhom jiġu speċifikati); – ¨il-BEI u l-Fond Ewropew tal-Investiment; – ¨ il-korpi msemmija fl-Artikoli 208 u 209 tar-Regolament Finanzjarju; – ¨ korpi tal-liġi pubblika; – ¨ korpi kkontrollati mil-liġi privata b’missjoni tas-servizz pubbliku sakemm jipprovdu garanziji finanzjarji adegwati; – ¨ korpi kkontrollati mil-liġi privata ta’ Stat Membru li huma fdati bl-implimentazzjoni tas-sħubija pubblika-privata u li jipprovdu garanziji finanzjarji adegwati; – ¨ persuni fdati bl-implimentazzjoni ta’ azzjonijiet speċifiċi fil-PESK skont it-Titolu V tat-TUE, u identifikati fl-att bażiku rilevanti. – Jekk jiġi indikat iktar minn mod wieħed ta’ mmaniġġar, jekk jogħġbok ipprovdi dettalji fit-taqsima “Kummenti”. Kummenti Pajjiżi eliġibbli għall-Fond huma: 1. L-Istati Membri li għalihom japplikaw il-prinċipji ta’ mmaniġġar kondiviż. Id-dettalji dwar il-ħatra tal-awtoritajiet involuti fl-implimentazzjoni, l-awditjar u l-kontroll inklużi l-obbligi ta’ rappurtar huma stabbiliti fir-Regolament. 2. Pajjiżi li jinsabu fil-proċess tan-negozjar tal-adeżjoni tagħhom mal-Unjoni li għalihom japplikaw il-prinċipji ta’ mmaniġġar indirett. Qabel ma titħallas kontribuzzjoni mill-Fond lil Stat eliġibbli li mhux Stat Membru, il-Kummissjoni se tikkonkludi ftehim ta’ delegazzjoni ma’ dak l-Istat li jistabbilixxi dispożizzjonijiet iddettaljati għall-implimentazzjoni tal-kontribuzzjoni mill-Fond, b’konformità mar-Regolament Finanzjarju u komparabbli ma’ dawk applikabbli fl-Istati Membri. 2. IL-MIŻURI TA’ MMANIĠĠAR 2.1. Ir-regoli ta’ monitoraġġ u rappurtar Is-sistema ta’ monitoraġġ stabbilita mhijiex modifikata minn din il-proposta u hija bbażata fuq sistema ta’ mmaniġġar kondiviż għall-Istati Membri u mmaniġġar indirett għall-Istati kandidati eliġibbli b’obbligazzjonijiet komparabbli. Hija adattata għall-implimentazzjoni għal terminu ta’ żmien qasir (sena) u għall-ispeċifiċità tal-istrument biex jirrispondi għal sitwazzjonijiet ta’ emerġenza. Huwa meħtieġ rapport finali dwar l-implimentazzjoni tal-kontribuzzjoni mill-Fond fi żmien sitt xhur wara l-iskadenza tal-perjodu ta’ sena. Dan ir-rapport irid jagħti dettalji dwar is-sistema ta’ implimentazzjoni adottata, jinkludi x-xogħol tal-awditjar u tal-kontroll kif ukoll preżentazzjoni sħiħa tal-operazzjonijiet. Barra minn hekk, il-korp maħtur ikollu jikkonforma mar-rekwiżiti ta’ rappurtar skont l-Artikoli 59(5) jew 60(5) kif xieraq, għall-perjodu kollu ta’ implimentazzjoni tal-operazzjoni. 2.2. Is-sistema ta’ mmaniġġar u kontroll 2.2.1. Ir-riskju(i) identifikat(i) L-istat benefiċjarju jibgħat talba li tiġi vvalutata mill-Kummissjoni. Jekk it-talba tissodisfa l-kundizzjonijiet, jitħallas 10 % bħala pagament bil-quddiem. L-għeluq huwa bbażat fuq ir-rapport finali, u li sa dak iż-żmien, l-10 % ħlas ikun ġie approvat ukoll. Il-pagamenti bil-quddiem se jkunu bbażati fuq teknika speċifika introdotta fir-Regolament dwar il-Fondi Strutturali bl-użu tal-irkupri mill-FEŻR u l-Fond ta’ Koeżjoni. L-arkitettura proposta hija żvilupp tas-sitwazzjoni kurrenti. Ir-rakkomandazzjonijiet tar-rapport tal-awditjar dwar il-prestazzjoni li għamlet il-Qorti Ewropea tal-Awdituri dwar l-għajnuna finanzjarja lill-Italja għat-terremot ta’ L’Aquila[23] huma kkunsidrati billi tiġi inkluża definizzjoni iktar ċara tat-termini “akkomodazzjoni temporanja” u “operazzjonijiet ta’ emerġenza immedjati” kif ukoll dispożizzjoni dwar il-ġenerazzjoni tad-dħul. Barra minn hekk, fil-proposta ġew inklużi għadd ta’ elementi ulterjuri bħal dispożizzjoni speċifika dwar l-eliġibbiltà tal-VAT u l-esklużjoni tal-Assistenza Teknika, dispożizzjoni li tirrikjedi rispett għall-acquis tal-Unjoni, dispożizzjoni riveduta sabiex jiġi evitat finanzjament doppju, rappurtar ex post estiż dwar miżuri ta’ prevenzjoni u dispożizzjoni dwar l-użu tal-Euro u l-konverżjoni tiegħu f’muniti nazzjonali. 2.2.2. L-informazzjoni dwar is-sistema tal-kontroll intern L-anness ta’ kull deċiżjoni jipprovdi dispożizzjonijiet dettaljati għall-implimentazzjoni tal-kontribuzzjoni mill-Fond. Għall-Istati mhux Membri, dawn id-dispożizzjonijiiet jiġu stabbiliti fi ftehim ta’ delegazzjoni. Ma hemm ebda bidla meta mqabbel mar-Regolament kurrenti. Il-korp se jiġi maħtur mill-istat benefiċjarju. Il-kontribuzzjoni mill-fond lil Stat Membru tiġi implimentata fil-kuntest tal-immaniġġar kondiviż bejn l-Istati Membri u l-Kummissjoni, b’konformità mar-Regolament Finanzjarju. Kontribuzzjoni mill-Fond lill-Istati li għadhom mhumiex membri tal-Unjoni tiġi implimentata fil-kuntest tal-immaniġġar indirett. Mingħajr preġudizzju għar-responsabbiltà tal-Kummissjoni għall-implimentazzjoni tal-baġit ġenerali tal-Unjoni Ewropea, l-Istati benefiċjarji jieħdu r-responsabbiltà mill-bidu għall-azzjonijiet tal-immaniġġar appoġġati mill-Fond u l-kontroll finanzjarju tal-azzjonijiet. Għal dak l-għan, huma għandhom jivverifikaw li ġew stabbiliti arranġamenti ta’ mmaniġġar u kontroll u li qed jiġu implimentati b’tali mod li jiżguraw li l-fondi tal-Unjoni qed jintużaw b’mod effiċjenti u korrett b’konformità mal-prinċipji ta’ mmaniġġar finanzjarju sod; huma jivverifikaw li l-azzjonijiet iffinanzjati twettqu kif xieraq; u jiżguraw li n-nefqa ffinanzjata hija bbażata fuq dokumenti ta’ appoġġ verifikabbli, u li hija korretta u regolari. Il-Kummissjoni tieħu kull pass neċessarju biex tivverifika li l-azzjonijiet iffinanzjati jitwettqu skont il-prinċipji ta’ mmaniġġar finanzjarju sod. Hija r-responsabbiltà tal-Istat benefiċjarju li jiżgura li għandu sistemi ta’ mmaniġġar u kontroll li jiffunzjonaw b’mod effettiv. Il-Kummissjoni tissodisfa ruħha li dawn is-sistemi huma stabbiliti. Mingħajr preġudizzju għas-setgħat tal-Qorti Ewropea tal-Awdituri jew tal-verifiki li jagħel l-Istat benefiċjarju skont il-liġijiet, ir-regolamenti u d-dispożizzjonijiet amministrattivi nazzjonali, l-uffiċjali tal-Kummissjoni u aġenti oħra jistgħu jagħmlu verifiki fil-post, dwar l-azzjonijiet iffinanzjati mill-Fond. Il-Kummissjoni tagħti notifika lill-Istat benefiċjarju applikant bl-għan li tikseb l-assistenza neċessarja kollha. L-uffiċjali jew aġenti tal-Istat benefiċjarju kkonċernat jistgħu jipparteċipaw fit-tali verifiki. 2.2.3. L-istima tal-ispejjeż u l-benefiċċji tal-kontrolli u l-valutazzjoni tal-livell mistenni ta’ riskju ta’ żball Kriterju uniku sempliċi u ġdid għall-mobilizzazzjoni eċċezzjonali tal-FSUE għall-hekk imsejħa diżastri reġjonali straordinarji huwa bbażat fuq il-limitu minimu relatat mal-PDG. Kif uriet il-Komunikazzjoni tal-2011, in-nuqqas ta’ ċarezza tad-dispożizzjonijiet kurrenti dwar il-kundizzjonijiet għall-immobilizzar eċċezzjonali tal-FSUE se jiġi eliminat billi jiġi stabbilit il-limitu minimu tal-ħsara għal diżastri reġjonali fil-livell ta’ 1,5% tal-PDG fil-livell NUTS 2. Dan se jissimplifika u jħaffef konsiderevolment il-preparazzjoni ta’ applikazzjonijiet mill-Istati eliġibbli u l-valutazzjoni tagħhom mill-Kummissjoni. Fl-istess ħin se jnaqqas b’mod sinifikanti l-għadd ta’ applikazzjonijiet rifjutati minħabba li l-applikanti jkunu jafu mill-bidu jekk il-kriterju jkunx intlaħaq jew le. L-eżerċizzji tal-awditjar li jagħmlu l-Kummissjoni u l-Qorti Ewropea tal-Awdituri ma qajmux kwistjonijiet li jipprevjenu milli jkun hemm assigurazzjoni raġonevoli dwar l-użu tal-Fond fil-passat. L-istima kumplessiva tar-rata tal-iżbalji hija taħt il-limitu materjali ta’ 2 %. 2.3. Il-miżuri li jevitaw il-frodi u l-irregolaritajiet L-Istat benefiċjarju għandu r-responsabbiltà primarja sabiex jieħu miżuri xierqa kontra frodi u irregolaritajiet u għandu jaħtar korp għall-awditjar u, jekk ikun neċessarju, jesiġi l-irkupru ta’ nfiq irregolari. Il-Kummissjoni għandha tiġi ppreżentata b’sommarju tal-eżerċizzji tal-awditjar u l-kontroll li jkunu saru matul il-perjodu ta’ implimentazzjoni b’konformità mar-Regolament Finanzjarju. L-eżerċizzji tal-awditjar jistgħu jsiru fi kwalunkwe ħin mill-awdituri tal-Kummissjoni, il-Qorti tal-Awdituri jew l-OLAF. 3. L-IMPATT FINANZJARJU STMAT TAL-PROPOSTA/INIZJATTIVA 3.1. L-intestatura(i) tal-qafas finanzjarju pluriennali u l-linja(i) baġitarja(i) tan-nefqa affettwata(i) · Il-linji baġitarji eżistenti Fl-ordni tal-intestaturi u l-linji baġitarji tal-qafas finanzjarju pluriennali. L-intestatura tal-qafas finanzjarju pluriennali || Il-linja baġitarja || Tip ta' nefqa || Il-kontribuzzjoni Numru […]Intestatura………………………………………...……….] || Diff./mhux diff. ([24]) || mill-pajjiżi tal-EFTA[25] || mill-pajjiżi kandidati[26] || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju 3 || 13,060100 || Diff || LE || LE || LE || LE 4 || 13,060200 || Diff || LE || LE || LE || LE · Il-linji baġitarji ġodda mitluba Fl-ordni tal-intestaturi u l-linji baġitarji tal-qafas finanzjarju pluriennali. L-intestatura tal-qafas finanzjarju pluriennali || Il-linja baġitarja || Tip ta' nefqa || Il-kontribuzzjoni Numru […]Intestatura………………………………………...……….] || Diff./mhux diff. || mill-pajjiżi tal-EFTA || mill-pajjiżi kandidati || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju || […][XX.YY.YY.YY] || || IVA/ LE || IVA/ LE || IVA/ LE || IVA/LE 3,2. L-impatt stmat fuq in-nefqa [Din it-taqsima għandha timtela billi tintuża spread sheet dwar dejta baġitarja ta' natura amministrattiva (it-tieni dokument fl-anness ta’ din id-dikjarazzjoni finanzjarja) u titqiegħed fis-CISNET għal finijiet ta’ konsultazzjoni interservizz.] 3,2.1. Is-sommarju tal-impatt stmat fuq in-nefqa Il-FSUE mhux ibbaġitjat. In-nefqa attwali tiddependi fuq applikazzjonijiet għal għajnuna sottomessi mill-Istati eliġibbli wara l-okkorrenza (mhux prevedibbli) ta’ diżastri naturali u l-ammont massimu ta’ allokazzjoni annwali disponibbli għall-Fond kif deċiż fl-IIA. EUR miljuni (sa tliet punti deċimali) L-intestatura tal-qafas finanzjarju pluriennali || Numru || […][Intestatura……………...……………………………………………………………….] DĠ: <…….> || || || Sena N[27] || Sena N+1 || Sena N+2 || Sena N+3 || Daħħal snin skont kemm hemm bżonn biex turi t-terminu ta’ żmien tal-impatt (ara l-punt 1.6) || TOTAL  Approprjazzjonijiet operattivi || || || || || || || || Numru tal-linja baġitarja || Impenji || (1) || || || || || || || || Pagamenti || (2) || || || || || || || || Numru tal-linja baġitarja || Impenji || (1a) || || || || || || || || Pagamenti || (2 a) || || || || || || || || Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi[28] || || || || || || || || Numru tal-linja baġitarja || || (3) || || || || || || || || TOTAL ta' approprjazzjonijiet għad-DG <….> || Impenji || =1+1a +3 || || || || || || || || Pagamenti || =2+2a +3 || || || || || || || ||  TOTAL ta' approprjazzjonijiet operattivi || Impenji || (4) || || || || || || || || Pagamenti || (5) || || || || || || || ||  Total ta' approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) || || || || || || || || TOTAL ta' approprjazzjonijiet għal INTESTATURA <….> qafas finanzjarju pluriennali || Impenji || =4+ 6 || || || || || || || || Pagamenti || =5+ 6 || || || || || || || || Jekk tiġi affettwata iktar minn intestatura waħda mill-proposta / inizjattiva:  TOTAL ta' approprjazzjonijiet operattivi || Impenji || (4) || || || || || || || || Pagamenti || (5) || || || || || || || ||  Total ta' approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) || || || || || || || || Approprjazzjonijiet TOTALI taħt l-INTESTATURI minn 1 sa 4 tal-qafas finanzjarju pluriennali (Ammont ta’ referenza) || Impenji || =4+ 6 || || || || || || || || Pagamenti || =5+ 6 || || || || || || || || L-intestatura tal-qafas finanzjarju pluriennali || 5 || “Nefqa amministrattiva” EUR miljuni (sa tliet punti deċimali) || || || 2014 || 2015 || 2016 || 2017 || 2018 || 2019 || 2020 || TOTAL DĠ: REGIO ||  Ir-riżorsi umani || 0,262 || 0,262 || 0,262 || 0,262 || 0,262 || 0,262 || 0,262 || 1,834  Nefqa amministrattiva oħra || || || || || || || || TOTAL DĠ <…….> || Approprjazzjonijiet || || || || || || || || Approprjazzjonijiet TOTALI għall-INTESTATURA 5 tal-qafas finanzjarju pluriennali || (Total impenji = Total pagamenti) || 0,262 || 0,262 || 0,262 || 0,262 || 0,262 || 0,262 || 0,262 || 1,834 EUR miljuni (sa tliet punti deċimali) || || || 2014 || 2015 || 2016 || 2017 || 2018 || 2019 || 2020 || TOTAL Approprjazzjonijiet TOTALI taħt l-INTESTATURI minn 1 sa 5 tal-qafas finanzjarju pluriennali || Impenji || 0,262 || 0,262 || 0,262 || 0,262 || 0,262 || 0,262 || 0,262 || 1,834 Pagamenti || 0,262 || 0,262 || 0,262 || 0,262 || 0,262 || 0,262 || 0,262 || 1,834 3,2.2. L-impatt stmat fuq l-approprjazzjonijiet operattivi – ¨ Il-proposta/inizjattiva ma tirrikjedix l-użu ta’ approprjazzjonijiet operattivi – ¨ Il-proposta/inizjattiva tirrikjedi l-użu ta’ approprjazzjonijiet operattivi, kif spjegat hawn taħt: Approprjazzjonijiet ta’ impenn f’EUR miljuni (sa tliet punti deċimali) Indika l-objettivi u l-outputs ò || || || Sena N || Sena N+1 || Sena N+2 || Sena N+3 || Daħħal snin skont kemm hemm bżonn biex turi t-terminu ta’ żmien tal-impatt (ara l-punt 1.6) || TOTAL OUTPUTS Tip[29] || Spiża medja || Nru || Spiża || Nru || Spiża || Nru || Spiża || Nru || Spiża || Nru || Spiża || Nru || Spiża || Nru || Spiża || Nru totali || Spiża totali OBJETTIV SPEĊIFIKU Nru 1[30] ... || || || || || || || || || || || || || || || || - Output || || || || || || || || || || || || || || || || || || - Output || || || || || || || || || || || || || || || || || || - Output || || || || || || || || || || || || || || || || || || Subtotal għall-objettiv speċifiku Nru 1 || || || || || || || || || || || || || || || || L-OBJETTIV SPEĊIFIKU Nru 2 ... || || || || || || || || || || || || || || || || - Output || || || || || || || || || || || || || || || || || || Subtotal għall-objettiv speċifiku Nru 2 || || || || || || || || || || || || || || || || L-ISPIŻA TOTALI || || || || || || || || || || || || || || || || 3,2.3. L-impatt stmat fuq approprjazzjonijiet ta’ natura amministrattiva 3.2.3.1. Is-sommarju – ¨ Il-proposta/inizjattiva ma tirrikjedix l-użu ta’ approprjazzjonijiet ta’ natura amministrattiva – ¨ Il-proposta/inizjattiva tirrikjedi l-użu ta’ approprjazzjonijiet ta’ natura amministrattiva, kif spjegat hawn taħt: EUR miljuni (sa tliet punti deċimali) || 2014 || 2015 || 2016 || 2017 || 2018 || 2019 || 2020 || TOTAL INTESTATURA 5 tal-qafas finanzjarju pluriennali || || || || || || || || Ir-riżorsi umani || 0,262 || 0,262 || 0,262 || 0,262 || 0,262 || 0,262 || 0,262 || 1,834 Nefqa amministrattiva oħra || || || || || || || || Subtotal ta' INTESTATURA 5 tal-qafas finanzjarju pluriennali || || || || || || || || 'Il barra mill-INTESTATURA 5[31] tal-qafas finanzjarju pluriennali || || || || || || || || Ir-riżorsi umani || || || || || || || || Nefqa oħra ta’ natura amministrattiva || || || || || || || || Subtotal 'il barra mill-INTESTATURA 5 tal-qafas finanzjarju pluriennali || || || || || || || || TOTAL || || || || || || || || L-approprjazzjonijiet tar-riżorsi umani se jiġu ssodisfati mill-approprjazzjonijiet mid-DĠ li diġà huma assenjati għall-immaniġġar tal-azzjoni u/jew li ġew mobilizzati mill-ġdid fid-DĠ, flimkien jekk ikun neċessarju ma’ kwalunkwe allokazzjoni addizzjonali li tista’ tingħata għad-DĠ li jkun qed jimmaniġġa skont il-proċedura tal-allokazzjoni annwali u fid-dawl tal-limitazzjoni baġitarji. 3.2.3.2. Ir-rekwiżiti stamati tar-riżorsi umani – ¨ Il-proposta/inizjattiva ma tirrikjedix l-użu tar-riżorsi umani. – ¨ Il-proposta/inizjattiva tirrikjedi l-użu tar-riżorsi umani, kif spjegat hawn taħt: Stmat li jkun espress f’unitajiet ekwivalenti full-time || 2014 || 2015 || 2016 || 2017 || 2018 || 2019 || 2020  Karigi tal-pjan ta’ stabbiliment (uffiċjali u aġenti temporanji) || || XX 01 01 01 (Kwartieri Ġenerali u Uffiċċji tar-Rappreżentanza tal-Kummissjoni) || 2 || 2 || 2 || 2 || 2 || 2 || 2 XX 01 01 02 (Delegazzjonijiet) || 0 || || || || || || XX 01 05 01 (Riċerka indiretta) || 0 || || || || || || 10 01 05 01 (Riċerka diretta) || 0 || || || || || ||  Persunal estern (f’unitajiet ekwivalenti full-time: FTE)[32] XX 01 02 01 (CA, SNE, INT mill-“pakkett globali”) || 0 || || || || || || XX 01 02 02 (CA, LA, SNE, INT u JED fid-delegazzjonijiet) || 0 || || || || || || XX 01 04 yy[33] || - fil-Kwartieri Ġenerali || 0 || || || || || || - Delegazzjonijiet || 0 || || || || || || XX 01 05 02 (CA, SNE, INT – Riċerka indiretta) || 0 || || || || || || 10 01 05 02 (CA, INT, SNE – Riċerka diretta) || 0 || || || || || || Linji baġitarji oħra (speċifika) || 0 || || || || || || TOTAL || 2 || 2 || 2 || 2 || 2 || 2 || 2 XX huwa l-qasam tal-politika jew it-titolu tal-baġit ikkonċernat. Ir-riżorsi umani meħtieġa se jintlaħqu mill-persunal mid-DĠ li diġà hu assenjat għall-immaniġġar tal-azzjoni u/jew li ġie mmobilizzat mill-ġdid fid-DĠ, flimkien jekk ikun meħtieġ ma’ kwalunkwe allokazzjoni addizzjonali li tista’ tingħata għad-DĠ li jkun qed jimmaniġġa skont il-proċedura tal-allokazzjoni annwali u fid-dawl tal-limitazzjoni baġitarji. Ix-xogħol bħalissa qed isir minn uffiċjal wieħed (1) AD u uffiċjal wieħed (1) AST. Deskrizzjoni tal-kompiti li twettqu: Uffiċjali u persunal temporanju || Analiżi ta’ talbiet għal kontribuzzjonijiet mill-Fond, preparazzjoni ta’ deċiżjonijiet ta’ għotjiet, segwitu ta’ ħlasijiet, evalwazzjoni ta’ rapporti, eċċ. Persunal estern || m/a 3,2.4. Il-kompatibbiltà mal-qafas finanzjarju pluriennali kurrenti – ¨ Il-proposta/inizjattiva hija kompatibbli mal-qafas finanzjarju pluriennali kurrenti. – ¨ Il-proposta/inizjattiva se tinkludi programmar mill-ġdid tal-intestatura rilevanti fil-qafas finanzjarju pluriennali. Spjega xi programmar mill-ġdid huwa meħtieġ, u speċifika l-linji baġitarji kkonċernati u l-ammonti korrispondenti. – ¨ Il-proposta/inizjattiva tirrikjedi applikazzjoni tal-istrument ta’ flessibbiltà jew reviżjoni tal-qafas finanzjarju pluriennali[34]. Spjega x’inhu meħtieġ, speċifika l-intestaturi, u l-linji baġitarji kkonċernati u l-ammonti korrispondenti. 3,2.5. Il-kontribuzzjonijiet minn parti terza – Il-proposta/inizjattiva ma tipprevedix kofinanzjament minn partijiet terzi. – Il-proposta/inizjattiva tipprevedi għall-kofinanzjament stmat hawn taħt: Approprjazzjonijiet f’EUR miljuni (sa tliet punti deċimali) || Sena N || Sena N+1 || Sena N+2 || Sena N+3 || Daħħal snin skont kemm hemm bżonn biex turi t-terminu ta’ żmien tal-impatt (ara l-punt 1.6) || Total Speċifika l-korp ta’ finanzjament || || || || || || || || Approprjazzjonijiet TOTALI kofinanzjati || || || || || || || || 3,3. L-impatt stmat fuq id-dħul Ma jistax ikun stmat minn qabel – ¨ Il-proposta/inizjattiva ma għandha ebda impatt finanzjarju fuq id-dħul. – ¨ Il-proposta/inizjattiva għandha l-impatt finanzjarju li ġej: – ¨ riżorsi proprji – ¨ fuq dħul mixxellanju EUR miljuni (sa tliet punti deċimali) Il-linja tad-dħul baġitarju: || Approprjazzjonijiet disponibbli għas-sena finanzjarja kurrenti || L-impatt tal-proposta/inizjattiva[35] Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 Artikolu 6150 u 6500 || || 50 || 50 || 50 || 50 || 50 || 50 || 50 || || || || || || || || Għal dħul “assenjat” mixxellanju, speċifika l-linja(i) baġitarja(i) affettwata(i). Speċifika l-metodu għall-kalkolu tal-impatt fuq id-dħul. Ħlasijiet bil-quddiem għandhom jiġu ffinanzjati mill-irkupri mill-FEŻR u mill-Fond ta’ Koeżjoni sa limitu ta’ EUR 50 miljun. Il-Kummissjoni se tipproponi emenda tar-Regolament COM(2011) 615 finali propost mill-Kummissjoni. [1] Ir-Regolament tal-Kunsill (KE) Nru 2012/2002 [2] COM(2005) 108 [3] Rapport dwar il-proposta għal Regolament tal-Parlament Ewropew u tal-Kunsill dwar l-istabbiliment tal-Fond ta’ Solidarjetà tal-Unjoni Ewropea, A6-0123/2006 tal-31.3.2006 [4] COM(2011) 613 [5] COM(2009) 193 [6] Verżjoni kkonsolidata tat-Trattat dwar il-Funzjonament tal-Unjoni Ewropea, ĠU C 83/47 tat-30.3.2010 [7] Opinjoni tal-Kumitat Ekonomiku u Soċjali Ewropew dwar il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar il-futur tal-Fond ta' Solidarjetà tal-Unjoni Ewropea, ECO/319 tat-28 ta’ Marzu 2012 [8] Rapport dwar il-Fond ta' Solidarjetà tal-Unjoni Ewropea, implimentazzjoni u applikazzjoni, A7-0398/2012 tal-20.12.2012 [9] Proposta emendata għal Regolament tal-Parlament Ewropew u tal-Kunsill li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew koperti mill-Qafas Strateġiku Komuni u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament tal-Kunsill (KE) Nru No 1083/2006, COM(2013) 246 final [10] Il-Qorti Ewropea tal-Awdituri, rapport Speċjali Nru 24 2012. Ir-reazzjoni tal-Fond ta’ Solidarjetà tal-Unjoni Ewropea għat-Terremot ta’ L’Abruzzo tal-2009: Ir-rilevanza u l-kost tal-operazzjonijiet. [11] ĠU C […] [12] ĠU C […] [13] ĠU L 311, 14.11.2002, p. 3. [14] ĠU L 298, 26.10.2012, p. 1. [15] ….. [16] ĠU L 136, 31.5.1999, p. 1. [17] ĠU L 292, 15,11.1996, p. 2. [18] ABM: immaniġġar ibbażat fuq l-attività (activity-based management) – ABB: ibbaġitjar ibbażat fuq l-attività (activity-based budgeting). [19] Kif imsemmi fl-Artikolu 54(2)(a) jew (b) tar-regolament Finanzjarju. [20] Verżjoni kkonsolidata tat-Trattat dwar il-Funzjonament tal-Unjoni Ewropea, ĠU C 83/47 tat-30.3.2010 [21] Dettalji ta’ modi ta’ mmaniġġar u referenzi għar-Regolament Finanzjarju jistgħu jinstabu fis-sit BudgWeb: http://www.cc.cec/budg/man/budgmanag/budgmanag_en.html [22] Kif imsemmi fl-Artikolu 185 tar-Regolament Finanzjarju. [23] Qorti Ewropea tal-Awdituri, Rapport Speċjali Nru 24 2012, Ir-reazzjoni tal-Fond ta’ Solidarjetà tal-Unjoni Ewropea għat-Terremot tal-2009 f'’Abruzzo: Ir-rilevanza u l-kost tal-operazzjonijiet. [24] Diff. = Approprjazzjonijiet differenzjati / Mhux Diff. = Approprjazzjonijiet mhux differenzjati. [25] EFTA: Assoċjazzjoni Ewropea għall-Kummerċ Ħieles. [26] Pajjiżi Kandidati u, fejn applikabbli, pajjiżi kandidati potenzjali tal-Balkani tal-Punent. [27] Is-Sena N hija s-sena li matulha tkun inbdiet l-implimentazzjoni tal-proposta/inizjattiva. [28] Assistenza teknika u/jew amministrattiva u nefqa f’appoġġ għall-implimentazzjoni tal-programmi u/jew azzjonijiet tal-UE (ex linji “BA”), riċerka indiretta, riċerka diretta. [29] L-outputs huma prodotti u servizzi li għandhom jiġu fornuti (pereż.: numru ta' skambji ta' studenti ffinanzjati, numru ta' km ta' toroq li nbnew, eċċ.). [30] Kif deskritt fil-punt 1.4.2. "Objettiv(i) specifiku(speċifiċi)…" [31] Assistenza teknika u/jew amministrattiva u nefqa f’appoġġ għall-implimentazzjoni tal-programmi u/jew azzjonijiet tal-UE (ex linji “BA”), riċerka indiretta, riċerka diretta. [32] CA= Persunal Kuntrattwali; LA = Persunal Lokali; SNE= Espert Nazzjonali Ssekondat; INT = persunal tal-aġenzija; JED= Esperti assistenti f’Delegazzjonijiet). [33] Sublimitu massimu għall-persunal estern kopert minn approprjazzjonijiet operattivi (ex linji “BA”). [34] Ara l-punti 19 u 24 tal-Ftehim Interistituzzjonali (għall-perjodu 2007-2013). [35] Fir-rigward ta’ riżorsi proprji tradizzjonali (dazji, taxxi fuq iz-zokkor), l-ammonti indikati għandhom ikunu ammonti netti, jiġifieri ammonti gross wara t-tnaqqis ta’ 25 % għall-ispejjeż tal-ġbir.